als_Latn dik_Latn sag_Latn
Luftime të përgjakshme në Irak dhe Siri kundër ISIS
Kobane mbetet ende qendra e luftimeve më të ashpra dhe rezistencës kurde
Kobane vijon të mbetet qendra e luftimeve më të ashpra kundër avancimit të xhihadistëve të Isis. Lufta e ashpër që vazhdon prej ditësh në territorin sirian sërish në vëmendjen e mediave ndërkombëtare. Ndërkohë Shtetet e Bashkuara të Amerikës marrin në konsideratë kërkesën e Irakut për dërgimin e më shumë këshilltarëve në terren.
“Tg Com” cilëson një provokim më shumë deklaratën e xhihadistëve të Isis për Shtetet e Bashkuara të Amerikës. Në fakt ekstremistët islamikë kanë thënë se ndihmat me municione, ilace dhe armë që u hodhën një ditë më parë nga avionët ushtarakë amerikanë janë në duart e tyre. Një ditë më parë gjithashtu është publikuar dhe videoja e ekzekutimit të një gruaje, për arsye nderi. Viktima u godit me gurë deri në vdekje nga një turmë burrash mes të cilëve ishte dhe babai i saj.
Ndërsa “Corriere della sera” shkruan se territori sirian është në një kaos të vërtetë si pasojë e luftës së re të shpërthyer në qytetin e Kobanes në kufi me Turqinë.
“Al Xhazira” raporton se Shtetet e Bashkuara të Amerikës po marrin në konsideratë kërkesën e irakut për dërgimin në terren të më shumë këshilltarëve.
Ndërsa “Daily Mail” bën një profil të xhihadistit 17 vjeçar australian, i cili nga familja e tij cilësohet si një idiot.
“Euronews” në panoramën e tij të situatës së luftës kundër xhihadistëve shkruan se qyteti sirian pak kilometra larg kufirit me Turqinë mbetet ende në duart e militantëve të shtetit islamik.
Por bombardimet nga ajri të avionëve ushtarakë amerikanë vazhdojnë, në mbështetje të kurdëve që luftojnë në terre. Një mbështetje e shoqëruar dhe nga hedhja e ndihmave në municione dhe ilace. Edhe pse një nga kutitë ka rënë gabimisht në duart e militantëve të ISIS, sic tregohet dhe në një video propagandë. Xhihadistë të tjerë të Isis kanë mbërritur në Kobane, por dhe kurdët kanë marrë përforcime nga Kurdistani irakien. Për të lehtësuar kalimin e këtyre të fundit Turqia pranoi të hapte kufirin. Por xhihadistët kanë nisur një ofensivë të re me qëllimin për të fituar më shumë terren në veri të Iralut, në kufi me Iranin, duke detyruar rreth 9 mijë banorë që të largohen nga shtëpitë e tyre.
als_Latn als_Latn als_Latn als_Latn als_Latn als_Latn als_Latn als_Latn als_Latn